ระเบียบกรมพัฒนาธุรกิจการค้าระเบียบกรมพัฒนาธุรกิจการค้าว่าด้วยทุนส่งเสริมร้านค้าชุมชนพ.ศ.๒๕๕๑[๑] ตามที่กรมพัฒนาธุรกิจการค้าได้ออกระเบียบว่าด้วยทุนส่งเสริมร้านค้าชุมชนพ.ศ. ๒๕๔๗ และออกประกาศ เรื่อง หลักเกณฑ์วิธีการในการขอรับทุนและการพิจารณาให้เงินทุนส่งเสริมร้านค้าชุมชน พ.ศ. ๒๕๔๗ไปแล้ว นั้นโดยที่ปัจจุบันรัฐบาลมีการจัดสรรกองทุนเพื่อเสริมสร้างความเข้มแข็งทางเศรษฐกิจให้แก่ชุมชนและกระทรวงการคลังได้รับความเห็นชอบจากคณะรัฐมนตรีเมื่อวันที่๑๑ พฤศจิกายน ๒๕๔๖ อนุมัติให้ยุบเลิกเงินทุนหมุนเวียนรวมถึงเงินทุนหมุนเวียนการขยายการส่งเสริมร้านค้าในชุมชนที่ได้จัดสรรเงินงบประมาณให้กรมพัฒนาธุรกิจการค้าดำเนินการตั้งแต่วันที่๑ มกราคม ๒๕๔๗ เป็นต้นไป เพื่อให้สอดคล้องกับมติของคณะรัฐมนตรีอธิบดีกรมพัฒนาธุรกิจการค้าจึงออกระเบียบไว้ ดังต่อไปนี้ข้อ ๑ระเบียบนี้เรียกว่า ระเบียบกรมพัฒนาธุรกิจการค้าว่าด้วยทุนส่งเสริมร้านค้าชุมชน พ.ศ. ๒๕๕๑ข้อ ๒ระเบียบนี้ให้ใช้บังคับตั้งแต่วันถัดจากวันประกาศเป็นต้นไปข้อ ๓ให้ยกเลิก(๑) ระเบียบกรมพัฒนาธุรกิจการค้าว่าด้วยทุนส่งเสริมร้านค้าชุมชน พ.ศ. ๒๕๔๗ ลงวันที่ ๒๙ กันยายน ๒๕๔๗(๒) ประกาศกรมพัฒนาธุรกิจการค้า เรื่อง หลักเกณฑ์วิธีการในการขอรับทุนและการพิจารณาให้เงินทุนส่งเสริมร้านค้าชุมชน ลงวันที่ ๒๙กันยายน ๒๕๔๗ข้อ ๔ให้ผู้บริหารร้านค้าชุมชนที่ได้รับเงินทุนแล้วตามระเบียบกรมพัฒนาธุรกิจการค้าว่าด้วยทุนส่งเสริมร้านค้าชุมชน พ.ศ. ๒๕๔๗ มีหน้าที่ต้องชำระเงินทุนคืนกรมพัฒนาธุรกิจการค้าภายใน๓๖ เดือนนับแต่วันที่ซื้อสินค้าหรืออุปกรณ์ที่จำเป็นต้องใช้ในการดำเนินธุรกิจโดยมีระยะเวลาปลอดการชำระหนี้๑๒ เดือน การชำระหนี้ให้ชำระเป็นรายงวด งวดละ ๖ เดือน รวม ๕ งวด ในแต่ละงวดต้องชำระเงินในอัตราร้อยละ๒๐ ของราคาสินค้าหรืออุปกรณ์ที่ซื้อโดยจะต้องชำระเงินงวดแรกในวันถัดจากวันครบกำหนดเวลาปลอดการชำระหนี้การชำระเงินทุนคืนตามวรรคหนึ่งให้ดำเนินการโดยวิธีหนึ่งวิธีใด ดังนี้(๑)ชำระด้วยเงินสดผ่านธนาคารกรุงไทย จำกัด (มหาชน)ที่ตั้งอยู่ในท้องที่อันเป็นสถานที่ตั้งของร้านค้าชุมชนเพื่อโอนเข้า บัญชีเงินฝากส่งเสริมธุรกิจกรมพัฒนาธุรกิจการค้า(๒) ชำระด้วยไปรษณีย์ธนาณัติสั่งจ่าย สำนักส่งเสริมและพัฒนาธุรกิจ กรมพัฒนาธุรกิจการค้าณ ที่ทำการ ปณ. นนทบุรีเพื่อโอนเข้าบัญชีเงินฝากส่งเสริมธุรกิจของกรมพัฒนาธุรกิจการค้ากรณีที่ต้องเสียค่าธรรมเนียมหรือค่าใช้จ่ายอื่นใดเกี่ยวกับการชำระเงินทุนคืนตามวรรคสองให้ผู้บริหารร้านค้าชุมชนที่ได้รับเงินทุนเป็นผู้รับภาระดังกล่าวการชำระเงินทุนคืนตามวรรคสอง (๑)ให้ถือวันที่นำเงินเข้าบัญชีเป็นวันชำระหนี้สำหรับการชำระเงินทุนคืนตามวรรคสอง (๒)ให้ถือวันที่ส่งไปรษณีย์ธนาณัติเป็นวันชำระหนี้ข้อ ๕ให้กองคลัง กรมพัฒนาธุรกิจการค้าโอนเงินฝากธนาคารกรุงไทย จำกัด (มหาชน) ที่รับการชำระเงินทุนคืนนำส่งฝากกระทรวงการคลัง ณ วันที่ ๓๐ กันยายน ของทุกปีข้อ ๖วิธีปฏิบัติเกี่ยวกับการรับเงินการเก็บรักษาเงินที่ได้รับชำระเงินทุนคืน ตลอดจนวิธีปฏิบัติอื่นใดที่มิได้กำหนดไว้ในระเบียบนี้ในกิจการของเงินทุนให้เป็นไปตามระเบียบของทางราชการข้อ ๗ให้กองคลัง กรมพัฒนาธุรกิจการค้ารายงานสถานะทางการเงินและการบัญชีของเงินทุน ทุกรอบระยะ ๖ เดือนโดยแบ่งเป็นงวดเดือนมีนาคม และเดือนกันยายน ให้อธิบดีทราบภายใน ๓๐ วันนับแต่วันสิ้นงวดข้อ ๘การบัญชีของเงินทุนให้ปฏิบัติตามระบบบัญชีที่ได้รับความเห็นชอบจากกระทรวงการคลังการปิดบัญชีให้กระทำปีละครั้งตามรอบปีงบประมาณและจัดส่งรายงานการเงินให้สำนักงานการตรวจเงินแผ่นดินและกรมบัญชีกลางภายใน ๙๐ วัน นับแต่วันสิ้นปีงบประมาณข้อ ๙ให้อธิบดีกรมพัฒนาธุรกิจการค้าเป็นผู้รักษาการตามระเบียบนี้ประกาศณ วันที่ ๒๑ สิงหาคม พ.ศ. ๒๕๕๑คณิสสรนาวานุเคราะห์อธิบดีกรมพัฒนาธุรกิจการค้าปริยานุช/ผู้จัดทำ๑๖กันยายน ๒๕๕๑[๑]ราชกิจจานุเบกษา เล่ม ๑๒๕/ตอนพิเศษ ๑๕๑ ง/หน้า ๗/๑๐ กันยายน ๒๕๕๑